El Club de Karate aconsegueix molt bons resultats en la 3a jornada de la lliga AKT
Sin fecha

Aquest passat dissabte 6 de juny el Club de Karate Ni Sente Nashi de l'Eliana va participar en la 3a jornada de la lliga de Karate Tradicional, que en aquesta ocasió es va celebrar a Requena organitzada pel Club Yoshitaka.

El nostre club va competir amb 12 karatekes en aquesta lliga que té com a objectiu conservar els valors i les formes tradicionals de l'estil de karate shotokan.

D'una banda el més petit dels nostres karatekes, Michel Gajete va aconseguir la primera posició en la categoria menut més de groc. Marc Hernández i Marcos Justamante continuen amb la seua disputa pel primer lloc de la lliga ja que tots dos arribaran empatats a punts a l'última jornada. José Hugo Hernández va quedar primer en la categoria infantil fins a groc i Elena Salvador tercera en la categoria aleví fins a groc també.

En la categoria elit Mònica Hernández va aconseguir entrar a la final després d'un dur enfrontament amb el seu company Raúl Gajete.

Finalment, en la modalitat kumite Víctor Rubio va quedar segon en cadet i Alejandro González tercer en la mateixa categoria i en júnior.

L'última jornada es disputarà aquest proper dissabte a Mislata. Molta sort per als nostres karatekes.